Ryan McDonagh

Ryan McDonagh (s. 13. kesäkuuta 1989 Saint Paul, Minnesota, Yhdysvallat) on yhdysvaltalainen jääkiekkopuolustaja, joka edustaa NHL-joukkue Tampa Bay Lightningia. Jatkoaika.comin verkkolehti määrittelee McDonaghin kahden suunnan puolustajaksi, jonka vahvuuksia ovat esimerksi luistelun voimantuotto ja laadukas laukaus.

Ura
Seuraura

McDonagh kävi lukion Cretin-Derham Hall High Schoolissa, jossa hän voitti Minnesotan alueellisen mestaruuden keväällä 2006. Vuonna 2007 McDonagh palkittiin Minnesota Mr. Hockey-palkinnolla, joka annetaan osavaltion vuoden lukiolaispelaajalle. Montréal Canadiens varasi hänet ensimmäisellä kierroksella 12. pelaajana NHL:ään kesällä 2007. McDonagh oli varaustilaisuuden neljäntenä varattu puolustaja. 

Vuodet 2007–2010 McDonagh kävi Wisconsinin yliopistoa. Hänet valittiin siellä ensimmäisen kautensa päätteeksi WCHA:n tulokkaiden tähdistökentälliseen. Vuosina 2009 ja 2010 McDonagh valittiin WCHA:n akateemiseen tähdistökentälliseen. Noista jälkimmäisen kauden 2009–2010 päätteeksi Wisconsinin kapteenina toiminut McDonagh valittiin myös WCHA:n toiseen tähdistökentälliseen.

Kesällä 2009 Montréal Canadiens kauppasi McDonaghin oikeudet Christopher Higginsin, Pavel Valentenkon ja Doug Janikin kanssa New York Rangersiin vaihdossa Scott Gomeziin, Tom Pyattiin ja Michael Bustoon. Hän siirtyi Rangersiin organisaatioon kolmivuotisella tulokassopimuksella heinäkuussa 2010. McDonagh aloitti kauden farmijoukkue Hartford Wolf Packissa (marraskuusta 2010 lähtien Connecticut Whale), AHL:ssä, jossa hän pelasi noin puolet kaudestaan. McDonagh teki NHL-debyyttinsä 7. tammikuuta 2011 Dallas Starsia vastaan. Hän pelasi Rangersissa koko loppukauden ja teki 40 runkosarjaottelussa tehot 1+8=9 sekä pelasi viisi playoff-ottelua ilman tehopisteitä.

11. maaliskuuta 2011 Pittsburgh Penguinsin Matt Cooke taklasi McDonaghia törkeästi kyynärpäällä päähän. Hän sai tilanteesta ulosajon, pitkän runkosarjan lopun sekä pudotuspelien ensimmäisen kierroksen kattavan pelikiellon ja menetti noin 154 000 euroa palkastaan. McDonagh ei kuitenkaan loukkaantunut tilanteessa ja Cooke on pyytänyt häneltä anteeksi tekoaan.

McDonagh iski NHL-uransa avausosuman runkosarjan viimeisessä ottelussa 9. huhtikuuta 2011 New Jersey Devilsin Martin Brodeurin taakse. Hänen maalinsa jäi Rangersin voittomaaliksi ja ratkaisi joukkueelle itäisen konferenssin viimeisen pudotuspelipaikan.

Siirtotakarajalla helmikuussa 2018 McDonagh siirtyi yhdessä J.T. Millerin kanssa Tampa Bay Lightningiin vaihdossa Vladislav Namestnikoviin ja 1. kierroksen varaukseen 2018 https://www.nhl.com/news/ryan-mcdonagh-jt-miller-traded-to-tampa-bay-lightning/c-296209422?tid=278542340

Heinäkuussa 2022 Lightning kauppasi McDonaghin Nashville Predatorsiin vaihdossa Philippe Myersiin ja Grant Mishmashiin. https://www.tsn.ca/philippe-myers-grant-mismash-ryan-mcdonagh-tampa-bay-lightning-nashville-predators-1.1820592

Toukokuussa 2024 McDonagh palasi Lightningiin Predatorsin kaupattua hänet ja neljännen kierroksen varausvuoron vuoden 2024 varaustilaisuudessa sinne vaihdossa toisen kierroksen varausvuoroon vuoden 2025 varaustilaisuudessa ja seitsemännen kierroksen varausvuoroon vuoden 2024 varaustilaisuudessa. https://www.nhl.com/lightning/news/lightning-acquire-d-ryan-mcdonagh-fourth-round-pick-from-nashville Joulukuussa 2025 McDonagh solmi Lightningin kanssa kolmivuotisen ja yhteensä 12,3 miljoonan dollarin arvoisen jatkosopimuksen.

Maajoukkueura
McDonagh edusti Yhdysvaltoja MM-kilpailuissa vuonna 2011. Hän pelasi myös alle 20-vuotiaiden MM-kilpailuissa vuonna 2009 sekä alle 18-vuotiaiden MM-kilpailuissa vuonna 2007, jolloin tuli hopeaa.

Muuta
McDonaghin eno on entinen amerikkalaisen jalkapallon pelaaja ja NFL-pelinrakentaja Steve Walsh.

Tilastot
 2005–2006  Cretin-Derham Hall  USHS  31  12  28  40  24  –  –  –  –  – 2006–2007  Cretin-Derham Hall  USHS  23  10  23  33  44  –  –  –  –  – 2007–2008  Univ. of Wisconsin  NCAA  40  5  7  12  42  –  –  –  –  – 2008–2009  Univ. of Wisconsin  NCAA  36  5  6  11  61  –  –  –  –  –        JMM  6  0  3  3  2 2009–2010  Univ. of Wisconsin  NCAA  43  4  14  18  73  –  –  –  –  –  2010–2011  Connecticut Whale  AHL  38  1  7  8  12  –  –  –  –  –        MM  7  0  1  1  2   New York Rangers  NHL  40  1  8  9  14  5  0  0  0  4 2011–2012  New York Rangers  NHL  82  7  25  32  44  20  0  4  4  11 2012–2013  Barys Astana  KHL  10  0  3  3  6  –  –  –  –  –   New York Rangers  NHL  47  4  15  19  22  12  1  3  4  6 2013–2014  New York Rangers  NHL  77  14  29  43  36  25  4  13  17  8        OK  6  1  1  2  0 2014–2015  New York Rangers  NHL  71  8  25  33  26  19  3  6  9  8 2015–2016  New York Rangers  NHL  73  9  25  34  22  3  0  0  0  0 2016–2017  New York Rangers  NHL  77  6  36  42  37  12  2  5  7  12        WCup  3  2  0  2  0 2017–2018  New York Rangers  NHL  49  2  24  26  20  –  –  –  –  –   Tampa Bay Lightning  NHL  14  2  1  3  0  17  0  5  5  6 2018–2019  Tampa Bay Lightning  NHL  82  9  37  46  34  4  0  0  0  2 2019–2020  Tampa Bay Lightning  NHL  50  1  11  12  19  22  1  4  5  10  2020–2021  Tampa Bay Lightning  NHL  50  4  8  12  14  23  0  8  8  14  2021–2022  Tampa Bay Lightning  NHL  71  4  22  26  16  23  1  4  5  14 2022–2023  Nashville Predators  NHL  71  2  18  20  22  –  –  –  –  – 2023–2024  Nashville Predators  NHL  74  3  29  32  31  6  0  1  1  6 2024–2025  Tampa Bay Lightning  NHL  82  4  27  31  22  5  0  3  3  0 15 kautta  yhteensä  NHL  1010  80  340  420  379  196  12  56  68  101

Lähteet

Viitteet

 Aiheesta muualla 

Luokka:Yhdysvaltalaiset jääkiekkoilijat
Luokka:Montreal Canadiensin varaamat pelaajat
Luokka:Vuonna 1989 syntyneet
Luokka:Elävät henkilöt